Home > Publications > Public Information > F > Kwelvrae oor MIV en Vigs &gt Is dit Moontlik om deur Orale Seks met MIV Besmet te Word?
Is dit Moontlik om deur Orale Seks met MIV Besmet te Word?
Vraag: Is dit moontlik om deur Orale Seks met MIV besmet te word?
Antwoord: Ja, dit is moontlik om met MIV besmet te word deur Orale Seks. Wat die risiko betref, is daar sover bekend nog geen navorsing gedoen om vas te stel presies wat die koers van besmetting deur orale seks is nie. Sommige meen dat orale seks Lae tot Medium Risiko is, terwyl ander van mening is dat dit Medium tot Hoë Risiko is.
Daar moet onthou word dat dit blootstelling aan die hoë risiko liggaamsvloeistowwe van iemand wat met MIV besmet is, en deur die liggaamsvloeistowwe in jou eie bloedstroom te kry, dat mens ook met MIV besmet kan word.
Die slymvlies begin in die mond en voer al die interne organe uit. Besmetting kan gebeur as daar 'n besering aan die slymvlies is. As die slymvlies nie beskadig is nie, met ander woorde as dit heel is, kan MIV nie oorgedra word nie. Die voering is baie delikaat en kan maklik beskadig word. 'n Praktiese voorbeeld van hoe kwesbaar die slymvlies is: As mens 'n mondvol baie warm koffie neem, sal die slymvlies in die mond verbrand wees en teer en ontsteek word. Dié besering kan 'n plek wees waar MIV die bloedstroom binnekom, as die persoon onbeskermde orale seks met 'n MIV-besmette maat sou hê.
Dit is 'n bekende feit dat minstens 68% van die mense in enige gegewe bevolking mondsiektes van een of ander aard het. Mondsiektes, soos slegte tande, mondsere, tandvleisontsteking, ensovoorts, veroorsaak beserings aan die slymvlies in die mond. Daarom kan enigeen wat beskadiging van die voering in hulle monde het, MIV-besmetting opdoen as hulle tydens orale seks blootgestel sou word aan hoë risiko liggaamsvloeistowwe van 'n besmette persoon.
Vir die doelwit van orale seks, is die hoë risiko vloeistowwe: Bloed, Semen en Vaginale Vloeistowwe.
BLOED: Weens die feit dat sommige van die beserings aan mens se geslagsorgane dikwels nie met die blote oog gesien kan word nie (klein snytjies of versteekte seertjies), kan mens nie altyd sê of die geslagsorgane van jou seksmaat gesond is nie. Mens kan dus klein hoeveelhede bloed in jou mond kry sonder dat jy dit besef.
As jou maat 'n seksueel-oordraagbare infeksie van die geslagsorgane het waar daar óf 'n afskeiding, óf 'n seerplek is, sal mens blootgestel wees aan bloed, etter, ensovoorts, wat MIV kan bevat. Ander Seksueel Oordraagbare Infeksies kan ook op dié manier deur die mond oorgedra word, byvoorbeeld Koorsblare (Herpes) of Sifillis of Vratte. Koorsblare aan die mond kan ook tydens onbeskermde orale seks op die maat se geslagsdele oorgedra word.
SEMEN: Omdat MIV aangetref word in die semen van 'n MIV-besmette man, kan die MIV wat in die uitstortingsemen bevat is, die maat besmet as hy in die maat se mond sou ejakuleer.
VAGINALE VLOEISTOF: Dit is bekend dat MIV in vaginale vloeistof voorkom. As 'n persoon dus orale seks sou beoefen en daar 'n besering aan die tong of mond is (byvoorbeeld gebarste lippe), kan die MIV in die vaginale vloeistof deur die seerplek aan die lippe of tong oorgedra word aan die maat wat die orale seks op die MIV-positiewe vrou toepas.
Uit ons berading het ons afgelei dat die aantal mense wat orale seks het, toeneem.